Fl-14 ta' Frar 2017, rappreżentanti tal-Kunsill u tal-Parlament Ewropew laħqu qbil dwar programm li tal-konsumaturi fit-tfassil tal-politika tas-servizzi finanzjarji. Ser jingħataw għotjiet lil żewġ NGOs - Finance Watch u Better Finance - biex jappoġġaw attivitajiet li jinkoraġġixxu l-involviment tal-konsumaturi u utenti aħħarin oħra fit-tfassil tal-politika. Il-programm ser jikkontribwixxi wkoll għall- għoti ta' informazzjoni lill-konsumaturi dwar kwistjonijiet involuti fir-regolamentazzjoni tas-settur finanzjarju. "L-istess bħar-regolaturi, il-konsumaturi qegħdin f'pożizzjoni tajba biex jevalwaw kemm huwa adatt prodott jew servizz finanzjarju u jistgħu jikkontribwixxu b'mod attiv fit-tfassil tal-politika," qal Edward Scicluna, il-ministru Malti għall-finanzi u president tal-Kunsill. "Dan il-programm ta' appoġġ għall-UE kollha għandu l-għan li jsaħħaħ din il-parteċipazzjoni tal-konsumaturi." Il-programm il-ġdid isegwi proġett pilota tal-2011 li kellu jerġa' jġib il-fiduċja tal-konsumaturi fis-settur finanzjarju wara l-kriżi finanzjarja tal-2007-08. Huwa ser jiġi stabbilit għall-perijodu li jibda mid-dħul fis-seħħ tiegħu sal- 31 ta' Diċembru 2020 b'pakkett finanzjarju ta' Il-konsumaturi tas-servizzi finanzjarji jkopru firxa ta' utenti, fosthom individwi li jfaddlu, investituri fil-livell tal-konsumaturi, detenturi ta' poloz tal-assigurazzjoni, parteċipanti f'fondi ta' pensjonijiet u dawk li jissellfu. Il-passi li jmiss Il-ftehim ser jiġi ppreżentat lill-ambaxxaturi tal-UE fil-jiem li ġejjin għall-approvazzjoni f'isem il-Kunsill. Il-Parlament u l-Kunsill imbagħad ser jintalbu jadottaw ir-regolament propost mingħajr aktar diskussjoni.